Rok muzika u američkom Kongresu
Jednom nedeljno, kada prodje dan pun debata i glasanja, petorica kongresmena okupljaju se u maloj sobi, da bi ostvarili svoje snove o t
Većina ljudi ima jasnu sliku o tome kako jedan političar treba da izgleda i da se ponaša, što je predstava koju smo stekli uglavnom gledajući vesti na televiziji. U pitanju je pažljivo skrojen imidž, koje promovišu njihove partije i propagandni spotovi u vreme izborne kampanje. Ovo je priča o petorici američkih kongresmena koji se ne uklapaju u taj stereotip. Život američkog kongresmena je često veoma intenzivan. Bilo da obilaze mesto prirodne katastrofe na drugom kraju sveta ili glasaju o zakonima u Vašingtonu... To je život u stalnoj trci, i stalno pod lupom javnosti... Medjutim, jednom nedeljno, kada prodje dan pun debata i glasanja, petorica kongresmena okupljaju se u ovoj maloj sobi, da bi ostvarili svoje snove o tome da postanu rok zvezde. Oni se zovu “Second Amendments”, (“Drugi amandmani”) a nazvani su tako pošto se njihov prvobitni bend – “Amendments” – raspao sredinom 90-ih. Second Amendments su bili I na turneji, svirajući na humanitarnim manifestacijama kao što je bio Farm Aid u Minesoti prošle godine. Demokratski kongresmen Kolin Piterson iz Minesote je pevač. Za Second Amendments prioritet je zabava – a ne politika, potvrdjuju republikanski kongresmeni Keni Halshof iz Misurija i Džon Porter iz Nevade. Republikanac iz Mičigena, Tadeus Mekoter u šali je ponudio objašnjenje zbog čega su četvorica od pet članova benda – Republikanci. Članovi benda vole da izvode standarde rok i kantri muzike, mahom iz 1960-ih i 70-ih. Njihove pesme nailaze na dobar prijem kod kuće, i u inostranstvu. Second Amendments su svirali za američke vojnike u Kuvajtu i Iraku, gde su se našli pod neprijateljskom paljbom, priča republikanski kongresmen Dej Veldon sa Floride. kaže Veldon. U političkoj areni, od političara se očekuje da govore o brojnim pitanjima, velikim i malim. Ali, bar na kratko, bilo u ovoj maloj sobi ili na velikoj bini, ova petorica političara pronašla su način da se povežu sa drugima, zahvaljujući svojoj ljubavi prema muzici.